Mestské zastupiteľstvo v Košiciach

Uznesenie
z XXII. rokovania Mestského zastupiteľstva v Košiciach,
zo dňa 16. decembra 2013                                číslo: 823

Prenechanie telocvične na ZŠ a MŠ Želiarska 4 Košice do nájmu športovému klubu ŠKP Košice – oddiel karate ako prípad hodný osobitného zreteľa

Mestské zastupiteľstvo v Košiciach 
podľa § 6 ods. 2 písm. b) Štatútu mesta Košice a § 9a ods. 9 písm. c) zákona č. 138/1991 Zb. o majetku obcí v znení neskorších predpisov

schvaľuje

prenájom telocvične na ZŠ a MŠ Želiarska 4, 040 13 Košice nájomcovi Športový klub polície, policajná škola Košice – oddiel karate za nájomné 112,50 €/školský rok a prevádzkové náklady ako prípad hodný osobitného zreteľa, podľa § 9a ods. 9 písm. c) zákona č. 138/1991 Zb. o majetku obcí v znení neskorších predpisov z dôvodu všeobecného záujmu podporovať športové aktivity detí,  tým prispievať k zdravému životnému štýlu,  k zlepšeniu kvality života a prevencii sociálnopatologických javov. Rozsah hodín prenájmu je najviac 4,5 hod./týždenne, podľa časového rozvrhu schváleného riaditeľom školy, za podmienky, že nájomca bude zabezpečovať údržbu telocvične v prevádzky schopnom stave na vlastné náklady. Riaditeľka ZŠ a MŠ Želiarska 4, 040 13 Košice, súhlasí s priznaním osobitného zreteľa pre žiadateľa.

	MUDr. Richard Raši, PhD., MPH	
	primátor mesta Košice
	Podpísal dňa: 19.12.2013

Za správnosť:	Ing. Pavol Lazúr

		Ing. Juraj Tache

Zapisovateľka: Blanka Lukáčová